Diari Oficial de la Generalitat Valenciana


Sumari del DOGV 8848, del 02-07-2020 (2020/5121)

RESOLUCIÓ de 29 de juny de 2020, de la Conselleria d'Educació, Cultura i Esport, per la qual es convoquen les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana per al curs escolar 2020/2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8848

Data del DOGV
:   02-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5121


Data del document
:   29-06-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 29 de juny de 2020, de la Conselleria d'Educació, Cultura i Esport, per la qual es convoquen les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana per al curs escolar 2020/2021. [2020/5121]  
Mitjançant l'Ordre 19/2018, de 16 de maig, de la Conselleria d'Educació, Investigació, Cultura i Esport s'aproven les bases reguladores de les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana (DOGV 8298, 18.05.2018).  
  
De conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Convocar, per al curs escolar 2020-2021, les ajudes econòmiques destinades a l'escolarització en els centres autoritzats d'Educació Infantil (d'ara en avant centres) i escoles infantils municipals de primer cicle (d'ara en avant escoles municipals), de la Comunitat Valenciana, regulades en l'esmentada Ordre 19/2018, de 16 de maig (d'ara en avant, Ordre de bases).  
  
Segon. Persones beneficiàries  
1. Podran ser persones beneficiàries d'aquestes ajudes, per al curs escolar 2020-2021, segons s'estableix en els articles 9 i 27 de l'Ordre de bases, i sempre que complisquen amb el que s'estableix en l'Ordre de bases, i en aquesta convocatòria:  
a) L'alumnat de 0 a 3 anys matriculat en centres i de 0 a 2 anys matriculat en escoles municipals, de la Comunitat Valenciana.  
b) Les escoles municipals de la Comunitat Valenciana, tant de gestió directa com indirecta, per a l'escolarització de l'alumnat de 2 a 3 anys.  
  
  
Tercer. Finançament  
1. L'import global màxim que podrà assignar-se en concepte d'aquestes ajudes per a aquesta convocatòria serà de 75.742.015 euros, distribuït en les anualitats següents:  
- Exercici 2020: la part corresponent als quatre primers mesos del curs escolar 2020-2021 (setembre a desembre de 2020) per import global màxim de 34.424.633 euros. El pagament es realitzarà a càrrec de la línia de subvenció S5598000, capítol IV, de la secció, servei, centre gestor i programa 28.74.41.423.48, Ensenyament Primari, prevista en l'actual Llei de pressupostos de la Generalitat.  
- Exercici 2021: la part corresponent als sis mesos següents (gener a juny de 2021) del curs escolar 2020-2021, per import màxim de 87.519.740 euros, que quedarà condicionat a l'existència de crèdit pressupostari suficient i adequat en la corresponent Llei de Pressupostos de la Generalitat per a l'exercici 2021, de conformitat amb el que es preveu en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
2. L'esmentat import podrà ser incrementat com a conseqüència d'una generació, una ampliació o una incorporació de crèdit que no requerirà una nova convocatòria, de conformitat amb el que es preveu en l'article 58, apartat 2, del Reglament de la Llei general de subvencions.  
  
Quart. Forma, termini de presentació de sol·licituds i documentació  
1. Per a l'alumnat de 0 a 3 anys matriculat en centres i de 0 a 2 anys matriculat en escoles municipals que haja participat en convocatòries de cursos anteriors, només s'haurà d'entregar la sol·licitud (annex I). No obstant això, en aquells casos en els quals la seua situació familiar haja variat respecte al curs anterior, també s'haurà d'entregar la documentació preceptiva que acredite aquesta variació.  
Per a l'alumnat que no haja participat en cursos anteriors s'haurà d'entregar la sol·licitud (annex I) juntament amb la documentació preceptiva que s'indiquen en l'Ordre de bases i en aquesta convocatòria.  
El termini de presentació de la sol·licitud serà de 15 dies hàbils, a comptar des de l'endemà de la publicació d'aquesta resolució en el Diari Oficial de la Generalitat Valenciana. L'incompliment d'aquest termini determinarà l'exclusió de la convocatòria.  
Excepcionalment, aquest termini no serà aplicable en casos d'alumnat fill o filla de víctima de violència de gènere o de dones en risc d'exclusió social, sempre que així se sol·licite durant el curs escolar i aporte certificat acreditatiu d'aquesta circumstància i que les disponibilitats pressupostàries així ho permeten. En aquests casos, la persona sol·licitant haurà d'enviar la sol·licitud, la documentació preceptiva i el certificat indicat, a la Subdirecció General de Centres Docents.  
  
La sol·licitud es formalitzarà segons el model normalitzat que consta en l'annex I d'aquesta resolució. Aquesta sol·licitud s'emplenarà, preferentment, mitjançant el formulari electrònic d'ajuda dissenyat a aquest efecte. En tot cas, la sol·licitud haurà d'entregar-se en el centre o escola municipal on estiga matriculat l'alumne o l'alumna.  
La sol·licitud (annex I) estarà a la disposició de les persones interessades en la seu electrònica de la Generalitat: https://sede.gva.es o en la pàgina web de la Conselleria d'Educació, Cultura i Esport, en l'enllaç següent:  
http://www.ceice.gva.es/web/centros-docentes/ayudas/subvenciones/educacion-infantil-primer-ciclo.  
La sol·licitud inclou autorització per part de la persona sol·licitant al fet que la seua tramitació la realitze el centre o escola municipal, declaració responsable en la qual fa constar que no percep ingressos o subvencions d'altres entitats, que en el seu conjunt supere el cost de l'escolarització del lloc escolar i declaració responsable de no estar incurs en les prohibicions per a obtindre la condició de persona beneficiària, assenyalades en l'article 13 de la Llei 38/2003, general de subvencions.  
  
La sol·licitud es presentarà en el centre o escola municipal on estiga matriculat l'alumne, i s'adjuntarà la documentació detallada a continuació, segons s'estableix en aquesta convocatòria i en l'article 17 de l'Ordre de bases:  
- Fotocòpia del NIF/NIE o passaport (només estrangers sense NIE) en vigor dels membres de la unitat familiar que signen en l'apartat E «Dades de la unitat familiar» de la sol·licitud. Els membres de la unitat familiar autoritzen expressament la conselleria competent en matèria d'educació, per mitjà de la signatura de la sol·licitud, a comprovar, per mitjans telemàtics, els NIF/NIE facilitats.  
- Fotocòpia acarada de la targeta SIP (sistema informació poblacional) de l'alumne o alumna per al qual se sol·licita l'ajuda.  
- En el cas que se sol·licite l'ajuda per a un nasciturus s'aportarà certificat mèdic oficial que acredite l'embaràs en el moment de la presentació de la sol·licitud, en el qual faça constar la data probable de part. Aquest certificat serà emés pel metge col·legiat del centre públic de salut que correspon a la dona gestant i, en el cas de no ser legalment possible aquesta opció, s'aportarà certificat emés pel metge col·legiat de la mutualitat professional corresponent. En aquest últim cas, s'acompanyarà una declaració responsable de la persona interessada indicant la impossibilitat legal d'obtindre el certificat del metge del centre públic de salut i el motiu d'aquesta.  
- En la sol·licitud haurà d'indicar-se el nombre de membres de la unitat familiar. Així mateix, haurà de consignar-se, de manera clara i llegible, el nom complet, el número de NIF/NIE o passaport (només estrangers sense NIE) i constar la signatura de la persona o les persones progenitores o, si és el cas, nou cònjuge o persona unida per anàloga relació o per les persones representants legals que convisquen amb l'alumne o l'alumna, a l'efecte de l'obtenció de les dades de renda necessàries per a valorar la sol·licitud, i haurà d'adjuntar-se a més fotocòpia acarada del llibre de família complet, i, si és el cas, certificat d'empadronament col·lectiu o documentació oficial acreditativa dels membres de la unitat familiar.  
- En el cas que hi haja germans o germanes majors de 26 anys amb un grau de diversitat funcional igual o superior al 33 %, que convisquen en el mateix domicili, s'haurà d'adjuntar el certificat de discapacitat corresponent.  
- L'acreditació de les dades econòmiques dels membres de la unitat familiar serà recaptada per la conselleria competent en matèria d'educació a l'Agència Estatal d'Administració Tributària, de manera telemàtica. Mitjançant la seua signatura en la sol·licitud, els membres de la unitat familiar autoritzen expressament que, per part d'aquesta administració, se sol·liciten aquestes dades.  
- En el cas de família monoparental, aquesta condició haurà de quedar acreditada per mitjà del títol de família monoparental, d'acord amb el que estableix la normativa en vigor, per la qual es regula el reconeixement de la condició de família monoparental en la Comunitat Valenciana. La persona sol·licitant autoritza expressament la conselleria competent en matèria d'educació, per mitjà de la signatura de la sol·licitud, a obtindre, per mitjans telemàtics, l'acreditació de la condició de família monoparental a l'òrgan competent en la matèria. En el cas de no disposar d'aquest títol, la persona sol·licitant haurà de presentar la documentació que acredite legalment aquesta condició.  
- En el cas de famílies beneficiàries de la renda valenciana d'inclusió social, els membres de la unitat familiar autoritzen expressament la conselleria competent en matèria d'educació, per mitjà de la signatura de la sol·licitud, a obtindre, per mitjans telemàtics, l'acreditació d'aquesta condició a l'òrgan competent en la matèria.  
- En el cas d'alumnat fill o filla de víctima de violència de gènere, aquesta circumstància s'acreditarà amb la presentació de la còpia compulsada de l'ordre de protecció a favor de la víctima, o, si és el cas, la sentència definitiva condemnatòria per fets constitutius de violència de gènere en què s'acorden mesures de protecció a favor de la víctima que estiguen vigents durant la tramitació de l'ajuda. Excepcionalment, es podrà acreditar aquesta situació amb l'informe del Ministeri Fiscal que indique l'existència d'indicis que la demandant és víctima de violència de gènere, mentre no es dicte l'ordre de protecció o la presentació del certificat acreditatiu d'atenció especialitzada per un organisme públic competent en matèria de violència sobre la dona, actualitzat a la data de presentació de l'ajuda. En aquest cas, la documentació acreditativa s'enviarà directament a la Subdirecció General de Centres Docents.  
  
2. Per al tram de 2 a 3 anys de les escoles municipals, el representant de l'entitat local o de l'empresa concessionària emplenarà la sol·licitud utilitzant exclusivament els mitjans electrònics facilitats pels servidors d'informació de la Generalitat, de conformitat amb el que preveu el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana. Per a això, s'accedirà a l'apartat de Serveis en línia de la Seu Electrònica de la Generalitat, accessible a través de la pàgina web: https://sede.gva.es.  
  
La sol·licitud haurà de complir els requisits i adjuntar la documentació que s'estableixen en els articles 29 i 30 de l'Ordre de bases i en aquesta convocatòria.  
La persona sol·licitant introduirà en l'aplicació informàtica de la Conselleria el nombre d'unitats de 2-3 anys que té autoritzades i en funcionament i el seu cost mensual, i el nombre de llocs en unitats mixtes amb alumnat de 2-3 anys matriculat i el seu cost mensual. Tot això, segons l'alumnat matriculat a la data de finalització de presentació de les sol·licituds.  
A partir d'aquestes dades, es podrà obtindre de l'aplicació informàtica el certificat de costos que s'estableix en l'article 30 de l'Ordre de bases, el qual haurà de ser signat per l'interventor o la interventora de la corporació local titular de l'escola municipal i remés, a través de la mateixa aplicació, a la Subdirecció General de Centres Docents.  
El termini per a la presentació per via telemàtica de les sol·licituds per part de les escoles municipals, per al tram de 2 a 3 anys serà de 15 dies hàbils, a comptar des de l'endemà de la publicació d'aquesta resolució en el Diari Oficial de la Generalitat Valenciana. L'incompliment d'aquest termini determinarà l'exclusió de la convocatòria.  
  
3. En el cas que un alumne o alumna presente sol·licitud en més d'un centre i/o escola municipal, aquesta no serà atesa fins que no siga resolta l'esmentada incidència.  
4. No seran vàlides les sol·licituds que no siguen tramitades en la forma i els terminis indicats en aquest article.  
5. En compliment de l'article 68.1 de la Llei 39/2015, d'1 d'octubre, del procediment administratiu comú de les administracions públiques, si després de la recepció de la sol·licitud i la documentació adjunta s'observa que falten documents o dades essencials per a la resolució de l'expedient, aquestes es reclamaran al centre o escola municipal i es concedirà un termini de 10 dies hàbils perquè la persona sol·licitant puga esmenar la falta o aportar els documents preceptius.  
  
6. Les persones sol·licitants autoritzen la conselleria competent en matèria d'educació a la inclusió de les seues dades personals, recollides al llarg del procediment en un registre informatitzat, en els termes i les condicions que s'estableixen en la normativa vigent en matèria de protecció de dades de caràcter personal, i d'acord també amb el Decret 220/2014, del Consell, pel qual s'aprova el Reglament d'administració electrònica de la Comunitat Valenciana.  
7. La introducció de dades en l'aplicació informàtica de la Conselleria es realitzarà d'acord amb les instruccions del manual d'ajuda que estarà disponible en la pàgina web de la Conselleria d'Educació, Cultura i Esport, en el següent enllaç:  
http://www.ceice.gva.es/web/centros-docentes/ayudas/subvenciones.  
  
Cinqué. Tramitació de sol·licituds i documentació a remetre pels centres i escoles municipals per a l'alumnat de 0 a 3 anys matriculat en centres i de 0 a 2 anys matriculat en escoles municipals  
1. Els centres i escoles municipals recepcionaran les sol·licituds d'ajuda de les persones responsables legals del seu alumnat i comprovaran que s'aporta tota la documentació exigida en l'apartat 4.1 d'aquesta convocatòria. En el cas que les sol·licituds s'hagen emplenat manualment, els centres i escoles municipals comprovaran que estan correctes i introduiran les dades en l'aplicació informàtica de la Conselleria. Si s'han emplenat electrònicament, les revisaran i les validaran en la mateixa aplicació informàtica. Per a tot això, hauran de disposar d'algun dels sistemes de signatura electrònica admesos en la Seu Electrònica de la Generalitat.  
2. Totes les persones del centre o escola municipal que intervenen en el procés de tramitació de les ajudes guardaran la reserva deguda sobre les dades que conté la documentació presentada.  
3. El termini per a remetre a l'entitat col·laboradora les sol·licituds originals, juntament amb la documentació preceptiva, per part dels centres i escoles municipals, serà des de la recepció de les sol·licituds fins a dos dies hàbils després de la data de finalització de presentació d'aquestes.  
4. Els centres i escoles municipals indicaran en l'aplicació informàtica de la Conselleria, el cost en concepte d'escolarització, que no podrà superar els imports màxims següents en funció de l'edat de l'alumnat:  
  
  
Any naixement alumnat Tram d'edat Import mensual per alumne/a  
2248 6-6 anys 460 euros  
3217 9-9 anys 350 euros  
3864 3-4 anys 280 euros  
  
  
El certificat que acredite aquest cost s'aportarà a la Subdirecció General de Centres Docents, mitjançant l'aplicació informàtica de la Conselleria.  
5. En el cas de les escoles municipals, el certificat en el qual conste la partida pressupostària per al manteniment de l'escola municipal que figure en els pressupostos de l'entitat local s'aportarà a la Subdirecció General de Centres Docents, mitjançant el corresponent registre en l'aplicació informàtica.  
6. En el cas que la gestió de l'escola municipal es realitze a través d'organismes autònoms, empreses públiques o altres ens de dret públic de titularitat de l'entitat local, serà necessari aportar un certificat del secretari o secretària de la corporació local on s'acredite aquesta titularitat. Aquesta documentació s'enviarà escanejada al correu electrònic: birrjvwjhibn@abu.ea.  
7. En el cas de corporacions locals que gestionen l'escola municipal a través d'alguna modalitat de gestió indirecta, hauran d'aportar la documentació actualitzada que acredite la relació jurídica de la corporació local amb l'entitat que gestiona l'escola municipal (contracte i plecs preparatoris d'aquest conveni). Aquesta documentació s'enviarà escanejada al correu electrònic tqycleiokdyn@bny.sw. Així mateix, hauran d'aportar, mitjançant l'aplicació informàtica, un certificat del secretari/ària i/o interventor/a de l'ajuntament, que detalle el NIF i la denominació de la persona o entitat que gestiona l'escola municipal, la relació jurídica i el període de vigència. En el cas de produir-se alguna modificació durant el curs escolar 2020-2021, s'haurà de comunicar a la Subdirecció General de Centres.  
8. Si la documentació ja s'ha presentat en convocatòries anteriors, no serà necessari presentar-la si les circumstàncies no han variat. En aquest cas, solament ha de marcar-se, en cadascun dels apartats previstos per a això, que ja es va entregar i no hi ha hagut canvi respecte al curs anterior.  
10. La introducció, comprovació de dades i manera d'enviament de la sol·licitud i la documentació, es realitzarà d'acord amb el manual d'ajuda que estarà disponible en la mateixa aplicació informàtica i en la pàgina web de la Conselleria d'Educació, Cultura i Esport, en el següent enllaç:  
http://www.ceice.gva.es/web/centros-docentes/ayudas/subvenciones/educacion-infantil-primer-ciclo.  
  
Sisé. Requisits i obligacions de les persones beneficiàries  
1. L'alumnat de 0 a 3 anys matriculat en centres i el de 0 a 2 anys matriculat en escoles municipals, haurà de complir amb els requisits i obligacions següents:  
a) Haver nascut o estar previst el seu naixement amb data límit el 31 de desembre de 2020.  
b) Estar matriculat per al curs escolar 2020-2021, a la data de finalització del termini que s'indica en l'apartat quart d'aquesta convocatòria, en el primer cicle d'Educació Infantil, en un centre o en una escola municipal, de la Comunitat Valenciana, que complisca amb el que es preveu en l'article 11 de l'Ordre de bases.  
c) Haver presentat en el centre o escola municipal, en el termini establit per a això, la sol·licitud d'ajuda (annex I) i la documentació establida en l'apartat quart d'aquesta resolució.  
d) Les famílies hauran de justificar mensualment l'assistència al centre o escola municipal de l'alumne o alumna, mitjançant l'eina de gestió informàtica que els serà facilitada per l'empresa col·laboradora.  
e) No estar incurs en alguna de les circumstàncies establides en l'article 13 de la Llei 38/2003, de 17 de novembre, general de subvencions.  
  
f) Les persones beneficiàries d'aquestes ajudes queden exonerades d'acreditar el compliment d'obligacions tributàries i davant de la Seguretat Social, de conformitat amb el que s'estableix en la normativa vigent en matèria de subvencions a càrrec dels pressupostos de la Generalitat.  
g) No podrà ser beneficiari d'aquestes ajudes l'alumnat la renda familiar del qual, calculada d'acord amb el que es preveu en l'article 15 de l'Ordre de bases i l'apartat següent d'aquesta convocatòria, supere els imports següents:  
  
Nombre de membres unitat familiar Renda familiar  
Famílies de dos membres 72.460,00 -  
Famílies de tres membres 75.641,00 -  
Famílies de quatre membres 78.822,00 -  
Famílies de cinc membres 82.003,00 -  
Famílies a partir de sis membres 85.184,00 -  
  
  
h) No podrà ser beneficiari d'aquestes ajudes l'alumnat matriculat en centres d'Educació Infantil de primer cicle titularitat de fundacions laborals constituïdes per empreses privades o de titularitat de qualsevol altra institució pública o privada, quan es dediquen a l'atenció exclusiva de fills o filles de personal empleat o ocupen per a aquesta finalitat el 75 % de la seua capacitat.  
i) Així mateix, no podrà ser beneficiari d'aquestes ajudes l'alumnat fill o filla del personal treballador del centre o escola municipal que reba els ensenyaments gratuïtament, però sí que comptabilitzaran a l'efecte de la ràtio màxima autoritzada de la unitat afectada.  
2. Les escoles municipals beneficiàries de les ajudes destinades a l'escolarització de l'alumnat de 2 a 3 anys, hauran de complir els requisits i les obligacions establits en l'article 28 de l'Ordre de bases.  
Les escoles municipals hauran de gravar en l'aplicació informàtica de la Conselleria les dades de l'alumnat que ocupen llocs escolars de 2-3 anys i mantindre aquestes dades actualitzades amb el registre de les altes i les baixes que pogueren produir-se, a l'efecte d'evitar possibles duplicitats en la matriculació d'aquest alumnat en diferents centres o escoles municipals.  
  
Seté. Determinació de la renda familiar per a l'alumnat de 0 a 3 anys matriculat en centres i de 0 a 2 anys matriculat en escoles municipals  
  
1. S'entendrà per renda familiar anual, a l'efecte de les ajudes regulades en aquesta convocatòria per al curs 2020-2021, la suma de les rendes de l'exercici 2018, dels membres que integren la unitat familiar, segons el que es disposa en l'article 15 de l'Ordre de bases.  
2. La declaració de l'Impost sobre la Renda de les Persones Físiques de la qual s'extrauran les dades econòmiques serà la corresponent a l'exercici 2018, i per a la determinació de la renda familiar es computaran els imports continguts en les caselles 435 i 460 (base imposable general i base imposable de l'estalvi) de cada declaració. Quan l'import que aparega en les caselles 435 o 460 siga negatiu o «0 ?», serà «0 ?» l'import que es consigne a l'efecte del càlcul.  
3. Quan algun dels membres de la unitat familiar, la renda del qual siga computable, perceba ingressos subjectes a IRPF però no tinga obligació de presentar la declaració, serà la informació facilitada per l'AEAT sobre aquests ingressos o imputacions íntegres la que constituirà la renda familiar o una part d'aquesta, i en l'aplicació informàtica de la conselleria amb competències en matèria d'educació que gestiona les ajudes es preveurà una minoració d'aquests ingressos en la suma de 2.000 euros, de conformitat amb el que es preveu en l'article 19 de la Llei de l'Impost sobre la Renda de les Persones Físiques més la quantitat resultant d'aplicar el que es disposa en l'article 20 de l'esmentada llei en els termes previstos en la disposició addicional quarantena-setena de la mateixa llei, a fi de no provocar situacions de greuge comparatiu amb les persones declarants d'IRPF.  
4. En el cas de persones no obligades a presentar declaració d'IRPF, la renda computable, independentment de les dades que l'AEAT puga subministrar telemàticament, serà la suma dels ingressos íntegres obtinguts en l'exercici 2018. Els ingressos exempts en IRPF també computaran com a renda de la unitat familiar i se sumaran, si és el cas, a les rendes subjectes a IRPF. L'import dels ingressos íntegres de les persones no obligades a presentar declaració d'IRPF que es corresponen amb rendiments del treball es minorarà en la suma de 2.000 euros, de conformitat amb el que es preveu en l'article 19 de la Llei de l'Impost sobre la Renda de les Persones Físiques més la quantitat resultant d'aplicar el que es disposa en l'article 20 de l'esmentada llei en els termes previstos en la disposició addicional quarantena-setena de la mateixa llei, amb la finalitat de no provocar situacions de greuge comparatiu amb les persones declarants d'IRPF.  
5. En el cas que l'AEAT no identifique algun membre de la unitat familiar computable a l'efecte de renda, la sol·licitud apareixerà exclosa en les llistes provisionals per aquest motiu. En aquest cas, en el termini d'esmena de la sol·licitud i aportació de documentació, la persona interessada podrà presentar certificat d'ingressos anuals de l'exercici 2018 o informe de serveis socials en el qual es faça constar la situació econòmica desfavorable de la família.  
6. En cas d'haver presentat una declaració de la renda complementària, podrà aparéixer exclosa en les llistes provisionals per aquest motiu. Serà necessari que la persona interessada sol·licite a l'AEAT un certificat resum d'ingressos anuals de 2018, on conste la suma de les quanties declarades, i que el presente en el termini d'esmena de la sol·licitud i aportació de la documentació.  
  
Huité. Criteris de valoració de sol·licituds i imports  
1. Per a l'alumnat de 0 a 3 anys matriculat en centres i de 0 a 2 anys matriculat en escoles municipals, la valoració de les sol·licituds presentades es realitzarà d'acord amb l'article 19 de l'Ordre de bases i amb aquesta convocatòria, i s'utilitzarà com a criteri per a la concessió de l'ajuda, que tant els centres i escoles municipals com l'alumnat beneficiari de l'ajuda, complisquen amb els requisits establits en aquestes.  
  
L'import de l'ajuda es determinarà en funció de la renda per càpita familiar, determinada de conformitat amb el que es preveu en l'article 16 de l'Ordre de bases. Seran excloses les sol·licituds de l'alumnat la renda familiar del qual supere el límit previst en l'apartat 6 d'aquesta convocatòria. La resta de sol·licituds es classificaran en funció del tram d'edat de l'alumnat i de la seua renda per càpita familiar.  
La Direcció General de Centres Docents determinarà per al curs escolar 2020-2021, en funció de les disponibilitats pressupostàries i una vegada descomptat l'import de l'ajuda destinada a l'alumnat de 2-3 anys matriculat en escoles municipals, els trams de renda per a cada interval d'edat i l'import de l'ajuda assignat a cada tram, el qual es distribuirà proporcionalment al nombre d'alumnes que complisquen els requisits en cada interval d'edat.  
Els imports màxims i mínims de l'ajuda mensual per tram d'edat per al curs escolar 2020-2021, corresponent als mesos de setembre de 2020 a juny de 2021 (10 mensualitats), seran els següents:  
  
  
Tram d'edat Import total màxim mensual - Import total mínim mensual -  
0 a 1 any 200 70  
1 a 2 anys 120 70  
2 a 3 anys 180 90  
  
  
Quan una escola municipal tinga matriculats menys de 14 alumnes en total a data de finalització de presentació de sol·licituds, a l'alumnat de 0 a 2 anys matriculat en aquesta escola se li incrementarà el doble de l'import de l'ajuda d'escolarització, sempre que en la localitat no hi haja un altre centre per a impartir aquest nivell i l'esmentat alumnat romanga en aquesta escola municipal.  
L'alumnat destinatari de la renda valenciana d'inclusió social tindrà l'accés directe com a persona beneficiària i l'import a subvencionar serà l'import total màxim establit per a cada tram d'edat.  
  
L'alumnat fill o filla de víctima de violència de gènere, la unitat familiar del qual no supere el límit de renda establit en l'apartat 6.1.g d'aquesta convocatòria, tindrà l'accés directe com a persona beneficiària i l'import a subvencionar serà l'import total màxim establit per a cada tram d'edat.  
Efectuada la baremació de les sol·licituds, cada centre i escola municipal disposarà, a través de l'aplicació informàtica, de la llista provisional d'admesos i exclosos, amb indicació dels motius d'exclusió, i l'import provisional de l'ajuda concedida. El centre o escola municipal posarà en coneixement de les famílies que està disponible aquest llistat provisional, així com que disposen d'un termini de 10 dies hàbils, comptats a partir de la notificació, per a la presentació d'esmenes en el centre o escola municipal. Així mateix, les persones sol·licitants podran consultar, de manera individual i telemàtica, l'import de l'ajuda en l'adreça electrònica habilitada a aquest efecte per la Conselleria. Figurar en aquest llistat provisional no suposarà adquirir la condició de persona beneficiària, i les quantitats assignades seran provisionals. La quantia de l'ajuda atorgada i la condició de persona beneficiària es determinarà en la resolució definitiva de la convocatòria.  
  
2. Per al tram de 2 a 3 anys de les escoles municipals, la valoració de les sol·licituds i la concessió de les ajudes es realitzaran d'acord amb el que es disposa en l'Ordre de bases.  
Així, l'import de l'ajuda per a les aules de 2-3 anys es determinarà en funció de les unitats que estiguen autoritzades i en funcionament, segons l'alumnat de 2-3 anys matriculat a la data de finalització de presentació de sol·licituds. L'import de l'ajuda per a l'alumnat de 2-3 anys matriculat en unitats mixtes es determinarà en funció de l'alumnat que estiga matriculat a la data de finalització de presentació de sol·licituds.  
  
L'import de l'ajuda es calcularà, segons el que s'estableix en l'article 30 de l'Ordre de bases, a partir del certificat de costos signat per l'interventor o la interventora de la corporació local titular de l'escola municipal, establit en l'apartat 4.2. d'aquesta convocatòria, en el qual es detallarà:  
- El cost mensual de les aules de 2-3 anys, que es calcula en funció del cost mensual del personal dedicat a la docència en aquesta aula i el cost mensual de funcionament d'aquesta, amb un límit màxim de 5.600 ?.  
- El cost mensual de la plaça escolar que ocupa un/a alumne/a de 2-3 anys matriculat/ada en una aula mixta, que es calcularà en funció del cost de l'aula mixta i la proporció que suposa l'alumnat de 2-3 anys matriculat en aquesta aula, amb un límit màxim de 280 - mensuals per alumne/a.  
Efectuada la baremació de les sol·licituds es comunicarà a les escoles municipals l'import provisional de l'ajuda concedida, amb indicació, si escau, dels motius de denegació. La quantia de l'ajuda atorgada i la condició de persona jurídica beneficiària, es determinarà en la resolució definitiva de la convocatòria.  
3. En relació amb les ajudes provisionals, les escoles municipals per al tram de 2 a 3 anys, disposaran d'un termini de 10 dies hàbils, comptats a partir de la notificació, per a esmenar els defectes observats i presentar les al·legacions que consideren oportunes.  
  
Nové. Resolució del procediment  
1. El termini màxim per a resoldre i notificar la resolució serà de sis mesos a comptar des de la publicació de la corresponent convocatòria en el Diari Oficial de la Generalitat Valenciana. En el cas que transcorregut aquest termini no s'haja dictat cap resolució, les sol·licituds presentades es consideraran desestimades per silenci administratiu. Tot això, sense perjudici que subsistisca l'obligació legal de l'Administració de resoldre expressament sobre la petició formulada.  
2. La resolució del procediment de concessió es notificarà a les persones interessades mitjançant la seua publicació en la pàgina web de la Conselleria d'Educació, Cultura i Esport, en aplicació de l'article 45.1.b de la Llei 39/2015, d'1 d'octubre, del procediment administratiu comú de les administracions públiques. També es publicarà en el Diari Oficial de la Generalitat Valenciana, en l'aplicació informàtica de la Conselleria i en la Base de dades Nacional de Subvencions, en compliment del que s'estableix sobre publicitat de subvencions en la Llei 38/2003, de 17 de novembre, general de subvencions.  
3. Per a l'alumnat de 0 a 3 anys matriculat en centres i de 0 a 2 anys matriculat en escoles municipals, els centres i escoles municipals tindran a la seua disposició, a través de l'aplicació informàtica, la relació de l'alumnat que participa en la convocatòria 2020-2021, matriculat en el seu centre o escola municipal, amb detall de les persones beneficiàries definitives, així com l'ajuda mensual concedida per a cadascuna d'aquestes, i les sol·licituds denegades amb el motiu de la denegació.  
  
Les persones sol·licitants també podran accedir telemàticament a aquesta informació, en l'adreça electrònica habilitada per a tal efecte per la Conselleria. Així mateix, els centres i escoles municipals posaran en coneixement de les famílies que s'ha publicat la resolució i que està disponible el llistat definitiu de l'alumnat beneficiari del centre o escola municipal.  
4. Les escoles municipals, per al tram de 2-3 anys, disposaran, a través de l'aplicació informàtica de la Conselleria, del detall de l'ajuda concedida per aula de 2-3 anys en funcionament i per alumnat de 2-3 anys matriculat en aules mixtes.  
  
Desé. Baixes i canvis de centre o d'escola municipal  
1. Per a l'alumnat de 0 a 3 anys matriculat en centres i de 0 a 2 anys matriculat en escoles municipals, els canvis de centre o escola municipal, així com les baixes que es produïsquen, es tramitaran segons el que es disposa en els articles 11 i 24 de l'Ordre de bases.  
En concret, per a realitzar el canvi de centre o escola municipal, la persona responsable legal de l'alumne o alumna emplenarà el model normalitzat de canvi de centre previst en l'annex II d'aquesta convocatòria que entregarà en el centre en el qual s'haja donat d'alta.  
Els centres o escoles municipals hauran de registrar tant l'alta com la baixa sol·licitada en l'aplicació informàtica i adjuntar-hi aquest annex.  
El model de canvi de centre o escola municipal (annex II) estarà a la disposició de les persones interessades en la pàgina web de la Conselleria d'Educació, Cultura i Esport, en l'enllaç següent:  
http://www.ceice.gva.es/web/centros-docentes/ayudas/subvenciones/educacion-infantil-primer-ciclo.  
En el cas que l'alumnat per al qual se sol·licita l'ajuda siga matriculat en un altre centre o escola municipal, amb posterioritat a la presentació de la sol·licitud i abans de la data d'inici del curs escolar 2020-2021, el canvi tindrà efectes des de l'inici del curs.  
En el cas que l'alumnat beneficiari de l'ajuda siga matriculat en un altre centre o escola municipal amb posterioritat a la resolució definitiva de la convocatòria, la persona sol·licitant haurà d'informar el centre o escola municipal de la baixa abans de finalitzar el mes en curs i, així mateix, haurà d'acreditar aquest canvi, mitjançant la presentació de l'annex II en el centre o escola municipal en el qual s'haja donat d'alta.  
L'alumnat de 2-3 anys que, amb posterioritat a la resolució de concessió de les ajudes, es matricule en una escola municipal perdrà la condició de beneficiari de l'ajuda, ja que passarà a ocupar una plaça totalment finançada.  
A l'efecte del pagament al centre o escola municipal, els canvis de matrícula es consideraran efectuats a partir del mes següent en què es produïsquen, amb excepció del mes de setembre, que regirà la data d'inici del curs escolar.  
2. En el cas que la tramitació de la baixa de l'alumnat siga definitiva, la persona responsable legal de l'alumne/a haurà de comunicar-la, mitjançant la sol·licitud de baixa corresponent (annex III), i entregar-la en el centre o escola municipal on estiga matriculat l'alumne/a. El centre o escola municipal haurà de registrar la baixa definitiva en l'aplicació informàtica de la Conselleria i adjuntar aquest annex. Aquesta baixa es realitzarà abans de la finalització del mes en què es produïsca.  
  
Onzé. Certificat d'assistència de l'alumnat beneficiari de 0 a 3 anys matriculat en centres i de 0 a 2 anys matriculat en escoles municipals per part dels centres i escoles municipals  
Els centres i escoles municipals certificaran mensualment, mitjançant l'aplicació informàtica de la Conselleria, l'assistència del seu alumnat beneficiari. Aquest certificat es farà, amb caràcter general, durant els deu primers dies naturals del mes següent al de l'assistència.  
  
  
Dotzé. Justificació de les persones beneficiàries  
1. Les persones responsables legals de l'alumnat beneficiari de 0 a 3 anys matriculat en centres i de 0 a 2 anys matriculat en escoles municipals justificaran, mensualment, l'assistència al centre o escola municipal d'aquest alumnat, segons s'estableix en l'apartat 6.1.d d'aquesta convocatòria.  
2. Les escoles municipals, per al tram de 2 a 3 anys hauran de justificar l'ajuda concedida. Aquesta justificació es farà en els mesos de gener i juny i es detallarà, mitjançant l'aplicació informàtica, per a cada mes del curs escolar, el nombre d'unitats de 2-3 anys autoritzades i en funcionament i el nombre dels llocs escolars en aules mixtes amb alumnat matriculat de 2-3 anys.  
  
Tretzé. Règim de pagament i regularitzacions  
1. Per a l'alumnat de 0 a 3 anys matriculat en centres i de 0 a 2 anys matriculat en escoles municipals, la subvenció s'abonarà als centres i les escoles municipals conforme al que es preveu en l'article 25 de l'Ordre de bases.  
Atés que aquesta subvenció està excepcionada del règim de pagament anticipat, s'abonarà amb caràcter anticipat l'import concedit corresponent als mesos de setembre a desembre de 2020, segons l'ajuda concedida en la resolució.  
El mes de gener de 2021, es realitzaran, si és el cas, les regularitzacions del pagament corresponent als mesos anteriors. Aquestes es calcularan a partir dels certificats d'assistència emesos pels centres i escoles municipals.  
Una vegada realitzat aquest procés, es farà el pagament anticipat dels mesos de gener a abril de 2020, amb les possibles regularitzacions anteriors incloses.  
Finalment, el mes de juny, es comprovaran els certificats realitzats pels centres i escoles municipals, així com la justificació mensual d'assistència realitzada pels responsables legals de l'alumnat, de tot el curs. Els certificats d'assistència dels centres o escoles municipals han de coincidir amb la justificació d'assistència mensual realitzada per les persones responsables legals d'aquest alumnat, segons s'estableix en l'article 21 de l'Ordre de bases. En cas de discrepància entre totes dues justificacions la Subdirecció General de Centres Docents realitzarà les regularitzacions corresponents.  
  
Una vegada realitzades aquestes regularitzacions, es pagaran els mesos de maig i juny, incloent-hi les regularitzacions esmentades.  
2. Per al tram de 2 a 3 anys de les escoles municipals, la subvenció s'abonarà conforme al que es preveu en l'article 32 de l'Ordre de bases. Atés que aquesta subvenció està excepcionada del règim de pagament anticipat, s'abonarà, amb caràcter anticipat, l'import concedit corresponent als mesos de setembre a desembre de 2020, segons l'ajuda concedida en la resolució.  
El mes de gener de 2021 es comprovarà que les dades de la justificació de l'escola municipal coincideixen amb les dades aprovades en la resolució de concessió. En el cas de discrepància, es realitzarà la regularització corresponent. Així mateix es farà el pagament anticipat dels mesos de gener a abril, el qual inclourà les possibles regularitzacions.  
  
Finalment, el mes de juny, es procedirà, d'igual manera, per a calcular, si és el cas, les regularitzacions que queden pendents dels mesos anteriors. Una vegada realitzades aquestes regularitzacions, es pagaran els mesos de maig i juny, incloent-hi les regularitzacions esmentades.  
  
  
Catorzé. Protecció de dades  
Les subvencions objecte de la convocatòria requereixen el tractament de dades personals de les persones sol·licitants de la subvenció, representants i tercers, en els termes següents:  
a) Responsable del tractament: Conselleria d'Educació, Cultura i Esport, amb domicili a l'av. de Campanar, 32, 46937 València, contacte: pmxdpzxjzzanbmqksgjwxqoi@lyg.cm  
b) Categoria i origen de les dades a tractar: dades personals identificatives, de contacte, d'ocupació, econòmiques, de circumstàncies socials, categories especials de dades, dades especialment protegides, i de qualsevol altra naturalesa que siguen incloses a través de formularis, consulta a plataformes autonòmiques d'interoperabilitat (d'ara en avant PAI) o a altres administracions públiques, en cas en què no hi haja oposició a aquesta consulta, i documentació entreguen les persones sol·licitants i representants legals.  
Si la documentació presentada conté dades de terceres persones, prèviament a la comunicació d'aquestes dades a la Conselleria, les persones sol·licitants i representants legals han d'informar aquestes persones del tractament de les seues dades per part de la Conselleria, en els termes previstos en aquest article.  
c) Finalitats del tractament i base jurídica: amb base jurídica en el compliment d'una missió realitzada en interés públic, exercici de poders públics i en el compliment de les obligacions legals segons les bases reguladores d'aquesta convocatòria i altres normes aplicables, incloses les que regulen el tràmit electrònic, les dades personals es tractaran per a tramitar i gestionar la subvenció. En compliment dels principis de publicitat i transparència, les subvencions concedides seran publicades, segons corresponga, en el diari oficial corresponent a l'efecte de notificació, en el portal de transparència de la Generalitat Valenciana i en el Sistema Nacional de Publicitat de Subvencions, amb indicació, segons cada cas, de la convocatòria, el programa i crèdit pressupostari al qual s'imputen, persona beneficiària, quantitat concedida i objectiu o finalitat de la subvenció.  
No obstant això, quedaran excloses d'aquesta publicació les subvencions concedides quan la publicació de les dades de la persona beneficiària a causa de l'objecte de la subvenció puga ser contrària al que s'estableix en la Llei orgànica 1/1982, de 5 de maig, de protecció civil del dret a l'honor, a la intimitat personal i familiar i a la pròpia imatge, i així haja sigut previst en la normativa reguladora.  
En concret, no es publicaran les subvencions concedides a persones físiques quan el mateix objecte de la convocatòria proporcione informació o dades especialment protegides de les persones beneficiàries o relatives a les categories especials de dades assenyalades en els articles 9 i 10 del Reglament general de protecció de dades (RGPD), ni quan la persona física es trobe en una situació de protecció especial que puga estar agreujada amb la publicació de les seues dades personals, en particular, quan siga víctima de violència de gènere o altres formes de violència contra la dona. En aquests casos, s'anonimitzarà la informació d'ofici o a instàncies de la persona interessada.  
  
d) Destinataris de les dades: les dades personals podran ser comunicades tant a la PAI, per a comprovar les dades de persones sol·licitants o situacions socioeconòmiques previstes per a la baremació, com a altres administracions i institucions públiques, entre les quals es troben, sense caràcter limitatiu, òrgans de caràcter autonòmic, local, estatal i de la UE, òrgans judicials i Ministeri Fiscal, Tribunal de Comptes, Corts Valencianes, Sindicatura de Comptes, IGAE, Defensor del Poble, Síndic de Greuges, Agència Valenciana Antifrau, Delegat de Protecció de Dades i uns altres tercers subjectes de dret privat amb interés legítim i/o dret d'accés en el procediment. Si és el cas, les dades podran ser tractades a instàncies de la Conselleria per tercers encarregats del tractament.  
  
e) Les dades no seran objecte de transferències internacionals.  
f) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud. La falta de comunicació d'aquestes dades a la Conselleria comportarà les conseqüències previstes per l'ordenament jurídic.  
g) Termini de conservació de dades: les dades personals es conservaran durant el temps necessari per a complir amb la finalitat per a la qual es recapten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
h) Drets: la persona interessada pot exercitar els drets d'accés, rectificació, supressió, oposició, limitació al tractament, portabilitat i no ser objecte d'una decisió basada únicament en el tractament automatitzat, a través de les vies següents:  
- Tràmit electrònic que es pot consultar en la pàgina web de la Conselleria www.ceice.gva.es, en el següent enllaç.  
- Enviant la petició a qualsevol de les adreces següents:  
Postal: avinguda de Campanar, 32. 46597 València - Electrònica: wdmrodoubsywhxhizasmfvob@pxx.jy  
- De manera presencial a través del registre.  
L'exercici dels drets requereix la identificació inequívoca de la persona interessada o de la seua persona representant.  
i) Dret a reclamar davant l'autoritat de control: la persona interessada pot presentar una reclamació davant l'Agència Espanyola de Protecció de Dades (www.aepd.es) si considera no atesos els seus drets o vulnerat el tractament de les seues dades personals. Prèviament pot contactar amb la Delegació de Protecció de Dades de la Generalitat Valenciana a través de neo@dgq.aj o dirigint-se al passeig Albereda, 16 € 46233 València.  
Més informació en www.ceice.gva.es/va/registre-de-tractament-de-dades  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, les persones interessades podran interposar, potestativament, un recurs de reposició, o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició ha d'interposar-se davant del conseller d'Educació, Cultura i Esport, en el termini d'un mes a comptar de l'endemà de la publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de ser publicada o a partir de l'endemà del dia en què es notifique la resolució expressa del recurs de reposició o en què aquest haja de considerar-se presumptament desestimat.  
  
València, 29 de juny de 2020.- El conseller d'Educació, Cultura i Esport: Vicent Marzà i Ibáñez.